Sport - Landloop
Horison het 'n aktiewe landloop program. Die atlete begin jaarliks na afloop van die rugby- en netbalseisoen oefen vir die landloopseisoen wat tydens die derde kwartaal plaasvind. Daar is geen beperking op die aantal atlete wat aan die byeenkomste mag deelneem nie en enige leerling wat belangstel is welkom om saam te kom oefen. Ons het jaarliks 'n groep wat fluks kom saam oefen en aan die byeenkomste deelneem.
Die ouderdomsgroepe en afstande is soos volg:
Seuns en dogters o9 en o/10: 2 km
Seuns en dogters o/11 en o/12: 3 km
Dogters o/13: 3 km
Seuns o/13: 4 km
Die landloopseisoen skop in Augustus af. Daar word jaarliks twee vriendskaplike byeenkomste en die Roodepoort-kampioenskappe aangebied. Atlete wat in die top ses in hul onderskeie ouderdomsgroepe algeheel in hierdie drie byeenkomste eindig, word dan in die Roodepoort-span opgeneem. Die Roodepoort-span neem dan aan die D12-kampioenskappe deel. Indien 'n atleet tydens die D12-kampioenskappe ook onder die top ses eindig kwalifiseer hy/sy dan om aan die Gauteng-kampioenskappe deel te neem.
Ons langasems neem ook jaarliks aan die Jan Viljoen Aflos-Marathon deel. Tydens hierdie Marathon moet die span van 10 atlete kyk hoeveel kilometer hulle oor 'n tydperk van 9 ure kan aflê. Elke atleet hardloop 1 km en hulle los mekaar dan af. Gewoonlik kan ons langasems 115 km in hierdie tyd aflê. Die kinders geniet dit terdeë. Verder word leerders ook aangemoedig om aan pretdrawwe wat in die omgewing aangebied word, deel te neem.
© 2018 Horison Laerskool. Alle regte voorbehou.